DRT บวกกว่า 2% รับแนวโน้มกำไร Q1/64 โต-โบรกฯเชียร์ซื้อรับปันผลสูง!
ราคาหุ้น DRT บวกกว่า 2% รับแนวโน้มกำไร Q1/64 โต-โบรกฯเชียร์ซื้อรับปันผลสูง!
ราคาหุ้น DRT บวกกว่า 2% รับแนวโน้มกำไร Q1/64 โต-โบรกฯเชียร์ซื้อรับปันผลสูง!
22 เม.ย. 2564

ผู้สื่อข่าวรายงานว่า ราคาหุ้น บริษัท ผลิตภัณฑ์ตราเพชร จำกัด (มหาชน) หรือ DRT วันที่ 22 เม.ย.2564 ณ เวลา 10.37 น. อยู่ที่ระดับ 6.55 บาท ปรับตัวขึ้น 0.15 บาท หรือ 2.34% ด้วยมูลค่าการซื้อขาย 5.39 ล้านบาท
โดยราคาหุ้นปรับตัวขึ้นเป็นวันที่ 2 ติดต่อกัน นับตั้งแต่ราคาอยู่ที่ระดับ 6.25 บาท เมื่อวันที่ 20 เม.ย.2564
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ (22 เม.ย.2564) คาดกำไรไตรมาส 1/2564 จะเติบโตจากปีก่อนเล็กน้อย 175 ล้านบาท (+84% จากไตรมาสก่อน, +4% จากช่วงเดียวกันเมื่อปีก่อน) แรงหนุนยอดขายที่เติบโตได้ดีประมาณ 1,332 ล้านบาท (+40% จากไตรมาสก่อน, +8% จากช่วงเดียวกันเมื่อปีก่อน)  ผู้บริหารยังมั่นใจเป้าหมายยอดขายในปีนี้จะเติบโตมากกว่า 5% หลังจากไตรมาส 1/2564  โตมากกว่าเป้า  ผลของการซื้อหุ้นคืนจะทำให้กำไรต่อหุ้นเติบโตได้ดี 13%  ราคาหุ้นปัจจุบันซื้อขาย P/E ปี2564 ต่ำ 9.6 เท่า  คาดปีนี้ปันผลเพิ่มเป็น 0.48 บาทต่อหุ้น มีอัตราเงินปันผลตอบแทนปี 2564 ที่ดี 7.4%  ประเมินราคาเป้าหมาย 7 บาท ให้ส่วนลดจากค่าเฉลี่ย Forward PE 10 ปีเท่ากับ 12.5 เท่า  คงแนะนำ ซื้อลงทุนรับปันผล
 